**Edgardo Andrés Bauza** (født 1958) er en argentinsk fotballtrener og tidligere fotballspiller som spilte midtstopper. Han var landslagstrener for Argentina fra august 2016 til april 2017.

Edgardo Bauza startet karrieren hos Rosario Central, hvor han markerte seg som en målfarlig midtstopper. I oktober 1981 fikk han sin landslagsdebut i en treningskamp mot Polen. Argentina var automatisk kvalifisert for VM-sluttspillet i 1982 som vinner av VM-sluttspillet i 1978. Bauza var aktuell for troppen til sluttspillet i 1982, men endte opp med å bli utelatt.

Bauza måtte vente til 1990 før han fikk en ny sjanse på landslaget. I mellomtiden hadde han rukket å spille klubbfotball i Colombia for Junior de Barranquilla, og for Independiente før han vendte tilbake til Rosario Central. Da landslagstrener Carlos Bilardo hentet ham inn i landslagstroppen igjen for en treningslandskamp mot Mexico i januar 1990, hadde han flyttet på seg til nettopp Mexico, hvor han spilte for Veracruz. Bilardo var bekymret for om den skaddeskutte veteranen José Luis Brown ville klare å holde stand til VM-sluttspillet i 1990, og trengte Bauza i bakhånd som sikkerhet. Bauza spilte hele kampen mot Mexico på stopperplass. I mars 1990 spilte Bauza en treningslandskamp mot Skottland.

José Luis Brown ble nødt til å legge opp før VM-sluttspillet i 1990. Men i stedet for å satse på Bauza, hentet Bilardo inn Juan Simón, som hadde vært ute av landslagsbildet i syv år. Bauza reiste til VM som reserve for Simón. Sammen med Diego Maradona var Simón de eneste spillerne i Argentinas tropp som var på banen i alle spilleminuttene laget spilte i sluttspillet. Bauza endte dermed opp som den eneste av troppens utespillere som ikke fikk spilletid. Som del av troppen som tapte finalen for Vest-Tyskland, kunne han likevel smykke seg med en sølvmedalje.

VM-medaljer
-----------

* 1990 Italias flagg Italia - Sølv **Sølv** i fotball Argentinas flagg

|  |
| --- |
| **Alle seniorlandskamper** |
| 

| Nr. | Dato | Hjemmelag | Resultat | Bortelag | Arena | Mål | Bytte | Merknader |
| --- | --- | --- | --- | --- | --- | --- | --- | --- |
| 1 | 1981-10-2828. oktober 1981 | Argentina  | 1–2 |  Polen | Estadio Antonio Vespucio Liberti, Buenos Aires  |  |  | Vennskapskamp |
| 2 | 1990-01-1717. januar 1990 | Mexico  | 2–0 |  Argentina | Memorial Coliseum, Los Angeles  |  |  | Vennskapskamp |
| 3 | 1990-03-2828. mars 1990 | Skottland  | 1–0 |  Argentina | Hampden Park, Glasgow  |  |  | Vennskapskamp  |

 |

Referanser
----------

1. ↑   Argentine Soccer Database, oppført som EDGARDO BAUZA, BDFA player ID 1000[Hentet fra Wikidata]
2. ↑   FBref, FBref spiller-ID 45a7c4af[Hentet fra Wikidata]
3. ↑   transfermarkt.com, Transfermarkt spiller-ID 106971, besøkt 9. oktober 2017[Hentet fra Wikidata]

Eksterne lenker
---------------

* (en) Edgardo Bauza – FIFA Rediger på Wikidata

* (en) Edgardo Bauza – Transfermarkt Rediger på Wikidata

* (en) Edgardo Bauza – Transfermarkt (manager) Rediger på Wikidata

* (en) Edgardo Bauza – national-football-teams.com Rediger på Wikidata

* (en) Edgardo Bauza – WorldFootball.net Rediger på Wikidata

* (en) Edgardo Bauza – FBref Rediger på Wikidata

| * v
* d
* r
Argentinas tropp – VM i fotball 1990 Andreplass |
| --- |
| 
* 1 Pumpido / Comizzo a
* 2 Batista
* 3 Balbo
* 4 Basualdo
* 5 Bauza
* 6 Calderón
* 7 Burruchaga
* 8 Caniggia
* 9 Dezotti
* 10 Maradona (k)
* 11 Fabbri
* 12 Goycochea
* 13 Lorenzo
* 14 Giusti
* 15 Monzón
* 16 Olarticoechea
* 17 Sensini
* 18 Serrizuela
* 19 Ruggeri
* 20 Simón
* 21 Troglio
* 22 Cancelarich
* Landslagstrener: Bilardo

 | Flagget til Argentina |
| a Comizzo erstattet Pumpido etter Argentinas andre gruppekamp. |